کانادا، سویقیریم تهدیدی آلتیندا اولدوغونو داها اوّل اعلان ائتدیگی یزیدی‌لر اوچون قاپیلارینی آچدی.
آنا موخالیفت محافیظه‌کار پارتی میلت وکیللرینجه وئریلن و عراق‌داکی یزیدلرین کانادایا آپاریلماسینی نظرده توتان لاییحه، فدرال پارلامنتده قیمتلندیریلیب.
قانونا، پارلامنت‌دکی بوتون پارتی‌لر "بلی" اویو وئردی.
وطنداش‌لیق و گؤچمن‌لیک ناظیری جان مک کالوم، لاییحه‌نین قبولونو آردین‌دان ائتدیگی یازی‌لی آچیقلامادا، کانادانین، احتیاجی اولان‌لارا قوروما تامین ائدن اوزون و غورور وئریجی بیر عنعنه‌یه صاحب اولدوغونو بیلدیردی.
پارلامنتده بوتون پارتی‌لرین چوخ‌لوغو ایله قبول ائدیلمیش قرارین، کانادا خالقی‌نین دا عینی دویغولاری داشیدیغی‌نین بیر گؤستریجی‌سی اولدوغونو وورغولایان مک کالوم،
"ظلمه معروض قالمیش و چوخ آغری‌لار چکمیش یزیدی‌لر بوتون پارتی‌لرین سس بیرلیگی ایله قوجاق آچیخارماسین‌دان خوشبختم. کانادا حکومتی، ریسک آلتین‌داکی یزیدی‌لر اؤلکه‌یه گتیرمه‌یه قرارلی‌دیر. بو قرارلا 120 گون ایچینده یزیدی بیرلیگینی اؤلکه‌یه گتیرمک مقصدی ایله." ایفاده‌لرینی ایستیفاده ائتدی.
مک کالوم، پارلامنت بیناسین‌دان آیریلارکن ژورنالیست‌لره ائتدیگی آچیقلامادا ایسه 120 گونلوک پروقرام چرچیوه‌سینده گتیرمگی پلانلادیق‌لاری یزیدی‌لر اوچون بیر سایی محدودلاشدیرماسی اولمادیغینی سؤیله‌دی.
یزیدلرین بؤیوک اکثریتی‌نین عراقدا ترور تشکیلاتی داعش تهدیدی آلتیندا حیات‌لارینی داوام ائتدیرمه‌یه چالیشدیغینی، بیر حیسه‌سی‌نین ایسه تورکیه و یونانیستانا سیغیندیغینی خاطیرلا‌دان مک کالوم،
"یزیدی‌لر، اولدوق‌لاری هر بؤلگه‌نین مثبت و منفی طرف‌لرینی حساب ائده‌رک کانادایا گتیرمه‌یه باشلایاجاغیق." دئدی.
مک کالوم، یزیدلرین اؤلکه‌یه گتیریلمه‌یه باشلاناجاغی تاریخ موضوعسوندا ایسه معلومات وئرمه‌دی.
